কোন জাতিকে স্থায়ী ভাবে পঙ্গু বা দুর্বল করার মোক্ষম মাধ্যম রাজনৈতিক দখলদারি বা অর্থনৈতিক শোষন নয়। বরং সেটি ভৌগলিক বিভক্তি। রাজনৈতিক দখলদারি বা অর্থনৈতিক শোষন থেকে দেশকে একদিন মুক্ত করা যায়। কিন্তু ভূগোল বিভক্ত হলে খণ্ডিত দেহের ন্যায় জাতির জীবনে স্থায়ী বিকলাঙ্গতা নেমে আসে। প্রথম বিশ্বযুদ্ধে সিরিয়াকে অধিকৃত করার পর দেশকে খণ্ডিত করা হয় পাঁচ টুকরোয়। কারণ তাদের আশংকা ছিল,সিরিয়া অখণ্ডিত থাকলে সেখান থেকেই উদ্ভব হবে শক্তিশালী মুসলিম রাষ্ট্রের। জন্ম নিবে আরব ঐক্য। তাছাড়া সিরিয়াকে বিভক্ত করা জরুরী ছিল ইসরাইলের প্রতিষ্ঠা ও তার প্রতিরক্ষাকে নিশ্চিত করার স্বার্থেও। সিরিয়ারই একাংশকে বিচ্ছিন্ন করে সাম্রাজ্যবাদী শক্তি প্রতিষ্ঠা করে ইসরাইল। খণ্ডিত অপর চারটি টুকরা হলোঃ সিরিয়া,লেবানন, জর্দান এবং ফিলিস্তিন। পাঁচ টুকরোয় বিভক্তির পরও ক্ষুদ্র ফিলিস্তিনকে অখণ্ড রাখা হয়নি। এ ক্ষুদ্র ভূখণ্ডকে বিভক্ত করেছে গাজা ও জর্দান নদীর পশ্চিম তীরে। পরবর্তীকালে একই রূপ অভিন্ন সাম্রাজ্যবাদী স্ট্রাটেজীর শিকার হয়েছে পাকিস্তান, ইন্দোনেশিয়া, সূদানের ন্যায় বৃহৎ বৃহৎ মুসলিমভূমি। আজ বিভক্ত করা হচ্ছে ইরাককে।